OpenLLM-France/wikimedia huggingface dataset:
# Llista d'episodis de Sonic X
## Vista general de la serie

| Temporada | Temporada | Episodis | Episodis | Dates d’emissió | Dates d’emissió |
| Temporada | Temporada | Episodis | Episodis | Primera emissió | Última emissió |
| | 1 | 26 | 26 | 12 de febrer de 2003 (2003-02-12) | 15 d'agost de 2003 |
| | 2 | 26 | 26 | 18 d'octubre de 2003 (2003-10-18) | 19 d'abril de 2003 |
| | 3 | 26 | 26 | 13 de setembre de 2005 (2005-09-13) | 13 de juliol de 2005 |

## Episodis
### Temporada 1: Saga del Nou Mon (2003)

| Núm. total | Núm. de la temporada | Títol | Direcció | Guió | Data d'emissió original |
| 1 | 1 | "Caos Control Freaks" | Hajime Kamegaki | Hiro Masaki | 23 d'agost de 2003 |
| En Sonic va arribar per salvar Cream i Cheese del Dr. Eggman i Sonic es perd en una gran ciutat amb cotxes i camions. ||||||
| 2 | 2 | "Sonic al rescat" | Keiichiro Furuya | Hiro Masaki | 13 de setembre 2003 |
| En Sonic va tornar a guardar Cream and Cheese i Tails els va portar a casa. ||||||

## Enllaços externs

* Sonic X a IMDb
# Mario Chaldú

Mario Chaldú (Buenos Aires, 6 de juny de 1942 - Monte Grande, 1 d'abril de 2020) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1966.

## Referències

* ↑ «Falleció el exfutbolista Mario Chaldú». tycsports.com, 01-04-2020 [Consulta: 2 abril 2020].
* ↑ «1966 FIFA World Cup England». Arxivat de l'original el 2013-12-24. [Consulta: 16 març 2018].
* ↑ FIFA.com. «FIFA Tournaments - FIFA.com» (en anglès britànic). [Consulta: 4 abril 2020].
# Serguei Teploúkhov

Serguei Aleksàndrovitx Teploúkhov (en rus: Серге́й Алекса́ндрович Теплоу́хов; Ilinskoie, Rússia, 3 de març de 1888 - Leningrad, Unió Soviètica, 10 de març de 1934) fou un historiador i arqueòleg rus-soviètic.
Net d'Aleksandr Teploúkhov, va estudiar a Leningrad i Dresden i, després de treballar molts anys per a les empreses de la família Stróganov, es va retirar per dedicar-se a l'arqueologia. De 1920 a 1932, va dur a terme la investigació sobre les restes arqueològiques de diferents períodes de Sibèria i Àsia central, i va ser el primer en elaborar una classificació de les cultures arqueològiques del sud de Sibèria; en aquest sentit, va estudiar en profunditat els tashtyks i suggerir que havien estat inicialment una cultura indoeuropea. Teploukhov va ser detingut per Stalin sota la sospita de nacionalisme el 26 de novembre 1933 i va ser trobat mort a la seva cel·la, per suïcidi, el març de 1934.

## Referències

* 1 2 Gran enciclopèdia soviètica, 3. edició (1970-1979)
* ↑ Pravilova, 2014, p. 307.
* ↑ Liesowska, Anna «Haunting new find of death masks from ancient Siberian warrior race». The Siberian Times, 20-10-2015 [Consulta: 24 novembre 2016].
* ↑ Silberman, 2012, p. 65.

## Bibliografia

* Neil Asher (editor), Silberman. The Oxford companion to archaeology. 2nd ed. Nova York: Oxford University Press, 2012. ISBN 0199735786.
* Pravilova, Ekaterina. A public empire : property and the quest for the common good in imperial Russia. Princeton: Princeton University Press, 2014. ISBN 1400850266.
# Dollar gap

El terme dollar gap fa referència a la manca de dòlar en acabar la Segona Guerra Mundial i en començar la Guerra Freda en un cert nombre de països europeus, amb els quals els EUA havien decidit col·laborar financerament. La conseqüència d'aquest dollar gap fou l'alentiment del comerç internacional degut a la impossibilitat de convertir les monedes europees en dòlar. El sistema monetari de l'època, que Bretton Woods va elaborar, feia del dòlar la divisa clau en transaccions internacionals.

## Referències

* Histoire du XXème Siècle : Le monde entre guerre et paix, editorial Hatier, col·lecció Initial, segon volum (en francès)
# Carl Justi

Carl Justi (Marburg, 2 d'agost de 1832 - Bonn, 9 de desembre de 1912), va ser un filòsof i historiador de l'art alemany especialitzat en artistes espanyols del Segle d'or espanyol.

## Biografia

Després de la seva formació inicial al Gymnasium Philippinum de Marburg, Justi va estudiar Teologia i Filosofia a Berlín. Va aconseguir l'any 1859 la plaça en Filosofia pel seu treball sobre els elements estètics a la filosofia platònica Die ästhetischen Elemente in der platonischen Philosophie. Tot seguit, Justi va ensenyar, a la Universitat Philipps de Marburg, Història de l'estètica des de l'Antiguitat.
Va ser professor extraordinari des de 1866 i ordinari des de 1869. El 1871 va tenir la seva docència a Kiel. Entre 1872 i 1901 va ser professor dels futurs historiadors de l'art a la Universitat Rheinische Friedrich-Wilhelms, de Bonn, ciutat on va morir el 1912.
Va seguir la tradició de Le Vite de Giorgio Vasari. La seva obra capital està dedicada a Diego Velázquez. Però va escriure també biografies de Winckelmann, Murillo i Miquel Àngel. Carl Justi va ser un dels pocs historiadors de l'art alemanys que, al segle xix, es va centrar en la recerca de l'art espanyol del Segle d'or espanyol.
Va ser premiat a Bonn el 1902. En memòria de la seva figura, es va crear el 1989 la «Carl-Justi-Vereinigung zur Förderung der kunstwissenschaftlichen Zusammenarbeit mit Spanien, Portugal und Iberoamerika». Justi va ser conegut pels historiadors de l'art espanyols de principis de segle xx; Ricardo de Orueta el cita com a font en el seu llibre Berruguete y su obra, 1917.

## Publicacions

* Diego Velazquez und sein Jahrhundert, Bonn, Cohen, 1888.
* Murillo, Leipzig, E. A. Seemann, 1892.
* Miscellaneen aus drei Jahrhunderten spanischen Kunstlebens, Berlín, Grote, 1908.
* Spanische Reisebriefe, Bonn, Cohen, 1923.

## Bibliografia

* Johannes Rößler, Poetik der Kunstgeschichte. Anton Springer, Carl Justi und die ästhetische Konzeption der deutschen Kunstwissenschaft, Berlín, Akademie, 2009, ISBN 978-3-05-004451-4
* Josef Niesen: Bonner Personenlexikon, Bonn, Bouvier 2006, ISBN 978-3-416-03159-2

## Enllaços externs

* Pàgina Carl-Justi-Vereinigung Arxivat 2010-05-31 a Wayback Machine.
# CouchDB

Apache CouchDB, o simplement CouchDB, és un sistema de gestió de base de dades orientat a documents, escrit majoritàriament en llenguatge Erlang i distribuït sota la llicència Apache.
Pensat sobretot per a treballar en el Web, forma part de les conegudes solucions NoSQL, i ha estat concebut per a treballar en múltiples servidors alhora.

## Concepció

En lloc de treballar amb files i columnes com els sistemes relacionals, les base de dades de CouchDB són una col·lecció de documents JSON. A més, CouchDB conté un servidor HTTP al qual se li poden fer sol·licitud i retorna dades en format JSON. D'aquesta manera es pot interrogar directament un servidor CouchDB mitjançant un navegador Web, o a través de JavaScript a nivell de client.
Les operacions que corren per sota es basen en els principis de MapReduce, fet que fa que siguin convenients quan la base de dades es troba sotmesa a restriccions de commutabilitat, associativitat i idempotència.

## Enllaços externs

* Lloc oficial (anglès)
* Documentació oficial (anglès)
* CouchDB: The Definitive Guide
# Gerald O. Glenn

Gerald O. Glenn (1953/1954-11 d'abril de 2020) fou un pastor estatunidenc, de l'Església Evangèlica New Deliverance de Richmond (Virgínia).
Inicialment treballà com a oficial de policia. L'any 1995 fundà l'Església Evangèlica New Deliverance i esdevingué pastor de l'església com a bisbe fins a la seva mort. També fou capellà de la policia del comtat de Chesterfield i de nombrosos equips esportius. Aconseguí que els grups locals del NAACP, les Filles de la Confederació i els Fills de Veterans Confederats fessin una declaració conjunta que commemorés els Estats Confederats d'Amèrica.
A la missa del 22 de març de 2020, durant la pandèmia per coronavirus de 2019-2020, declarà la seva ferma creença que Déu era més gran que el coronaviurs COVID-19. També mencionà a la missa que no tindria por de la mort i que continuaria predicant fins que estigués a la presó o a l'hospital. Aquest sermó formà part del debat sobre com tractar el distanciament social a les comunitats religioses. Posà l'església a disposició dels creients contravenint la prohibició de tancar recintes que poguessin aplegar a grups superiors a deu persones.
El 27 de març de 2020 mostrà símptomes d'infecció de la COVID-19, que inicialment s'atribuïren a una malaltia anterior, ja que havia patit diverticulitis, però fins al 3 d'abril no es confirmà que havia contret el coronavirus. Ell i la seva dona foren finalment ingressats i atesos en un hospital. El 12 d'abril de 2020, dia de Pasqua de Resurrecció, s'anuncià que Glenn havia mort el dia abans víctima de la pandèmia de la COVID-19 als Estats Units.

## Referències

* ↑ Northrop, Samuel. «Bishop Gerald O. Glenn, an 'extraordinary spiritual and community leader,' dies from illness related to COVID-19» (en anglès). Richmond.com, 12-04-2020. [Consulta: 16 abril 2020].
* 1 2 «New Deliverance Evangelistic Church» (en anglès). USAChurches.org. [Consulta: 16 abril 2020].
* ↑ Klar, Rebecca. «Va. bishop who defied social distancing recommendation dies of coronavirus complications» (en anglès). TheHill.com, 14-04-2020. [Consulta: 16 abril 2020].
* 1 2 Vigdor, Neil. «Pastor Who Defied Social Distancing Dies After Contracting Covid-19, Church Says» (en anglès). NYTimes.com, 14-04-2020. [Consulta: 16 abril 2020].
* ↑ Brown, Lee. «Virginia pastor who defiantly held church service dies of coronavirus» (en anglès). NYPost.com, 13-04-2020. [Consulta: 16 abril 2020].
* ↑ «Pastor who vowed to preach ‘unless I’m in jail or the hospital' dies of COVID-19 in VA» (en anglès). MiamiHerald.com, 13-04-2020. [Consulta: 16 abril 2020].
* ↑ «‘A loving, compassionate, fair man': Virus-stricken wife grieves late bishop who died from COVID-19» (en anglès). ABC8 News, 13-04-2020. [Consulta: 16 abril 2020].
* ↑ «Bishop Gerald O. Glenn and wife hospitalized with the coronavirus» (en anglès). RichmondFreepress.com, 09-04-2020. [Consulta: 16 abril 2020].
* ↑ «Prominent Virginia pastor who said ‘God is larger than this dreaded virus' dies of covid-19» (en anglès). WashingtonPost.com, 13-04-2020. [Consulta: 16 abril 2020].
# Casa Ramon Traveria

La Casa Ramon Traveria és una obra de Sant Hipòlit de Voltregà (Osona) inclosa a l'Inventari del Patrimoni Arquitectònic de Catalunya.

## Descripció

Casa de planta quadrangular, situada al carrer de Mallol, i que, com la majoria de construccions d'aquest carrer, consta de planta baixa, un pis i un segon pis construït posteriorment. La teulada és de teula àrab i de dues vessants. La façana principal mostra, com altres cases de paraires de Sant Hipòlit, una porta i una finestra amb llinda, a la mateixa alçada. Al primer pis també hi ha una altra llinda doble, sostinguda per una columna de pedra que divideix dues finestres

## Història

Aquesta construcció data de mitjans de segle xviii (1752). Els seus trets responen als típics d'una casa de teixidors: un portal que dona a un espai apte per a treballar i un pis habitat. La casa ha estat objecte d'una important reforma consistent en alçar un pis, però s'ha intentat respectar l'estructura, tot repetint al segon pis el mateix sistema de doble finestra que hi ha al primer pis.

## Referències

* 1 2 «Casa Ramon Traveria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Sàtir amb un ríton

Sàtir amb un ríton és un baix relleu d'estuc provinent de la Vil·la de Petraro, trobat durant les excavacions arqueològiques de l'antiga ciutat d'Estàbia (l'actual Castellammare di Stabia) i conservat a l'Antiquarium stabiano.

## Història i descripció

L'estuc era una decoració del calidarium de la Villa Petraro i es trobava a la mateixa sala que també incloïa els estucs del Sàtir amb una cabra i de Psique. També aquest, com els altres, estava situat al centre d'un cassetó de la volta de la sala. Va ser trobat arran de les excavacions arqueològiques realitzades per Libero D'Orsi entre 1957 i 1958, i després desenganxat i conservat a l'interior de l'Antiquarium stabiano.
L'obra representa un jove sàtir nu, en acte de córrer cap a la dreta, que sosté un ríton a la mà dreta, mentre que amb l'esquerra agafa una pell de fera que li baixa de l'espatlla. Tota l'obra, quasi completament conservada en la seva totalitat, està tancada en un marc doble, un amb una banda i l'altre amb llengüetes.

## Referències

* 1 2 3 VV.AA.. In Stabiano - Cultura e archeologia da Stabiae (en italià). Castellammare di Stabia: Longobardi Editore, 2006.

## Vegeu també

* Excavacions arqueològiques d'Estàbia

## Enllaços externs

* «Pàgina web oficial de la comuna de Castellammare di Stabia» (en italià).
# Carlsson

Carlsson és el nom dels següents personatges:
* Agnes Carlsson (1988, Vänersborg, Suècia), cantant guanyadora del reality show Operación Triunfo el 2005.
* Arvid Carlsson (Uppsala, Suècia, 1923), metge i professor universitari suec.
* Daniel Carlsson (1976), pilot de ral·lis suec.
* Gösta Carlsson (Uppsala, 1906 - Lännaholm, 1992), ciclista suec.
* Jonas Carlsson Dryander (Göteborg, 1748 – 1810), botànic suec.
# Couchey

Couchey és un municipi francès, situat al departament de la Costa d'Or i a la regió de Borgonya - Franc Comtat. El 2019 tenia 1.110 habitants.

## Referències

* ↑ «Côte-d'Or (France): Arrondissements & Communes - Population Statistics» (en anglès), 29 desembre 2022. [Consulta: 10 juliol 2021].

## Vegeu també

* Route des Grands Crus
# Gerald Scarfe

Gerald Anthony Scarfe (Londres, 1 de juny de 1936) és caricaturista i il·lustrador britànic. Les seves obres inclouen caracteritzacions grotesques de persones públiques de la reialesa i de la política.
Les seves primeres caricatures van ser publicades a la revista Private Eye entre 1960 i 1970. El 1979 va realitzar la il·lustració de tapa del disc de Pink Floyd The Wall, i el 1982 va treballar en l'animació del film d'aquest àlbum conceptual.
El 1997 va treballar per Disney en els aclamats dissenys de la pel·lícula Hèrcules.
Actualment treballa per al diari The Sunday Times.
Està casat des de 1981 amb Jane Asher.

## Referències

* ↑ «Entrevista a www.rogerwaters.org». Arxivat de l'original el 2007-08-20. [Consulta: 30 setembre 2013].

## Enllaços externs

* Lloc web oficial
* Internet Movie Base
* Goodbye Blue Sky YouTube
# Casa Bistagne

La Casa Bistagne és una obra de Sant Just Desvern (Baix Llobregat) protegida com a Bé Cultural d'Interès Local.

## Descripció

Edifici de planta baixa i pis amb una semi-torre central sobrealçada. La façana de ponent, de composició simètrica, està flanquejada per dues tribunes semicirculars. La tanca de la finca forma arcs i li dona una aire singular.

## Referències

* ↑ «Casa Bistagne». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 agost 2021].
# Sàtir de Sicília

Sàtir (en llatí Satyrus, en grec Σάτυρος) va ser un cap dels esclaus revoltats a Sicília durant la segona guerra dels esclaus.
Després de la derrota i mort d'Atenió l'any 101 aC, Sàtir va agafar el comandament de la resta dels insurgents i es va tancar a una poderosa fortalesa on va ser bloquejat pel cònsol Mani Aquil·li i finalment es va haver de rendir per la fam junt amb un miler de seguidors.
Tots van ser portats a Roma i obligats a lluitar contra feres salvatges a l'amfiteatre, però la majoria van preferir la mort lluitant entre ells, i Sàtir es va suïcidar.

## Referències

* ↑ [https://quod.lib.umich.edu/m/moa/acl3129.0003.001/735?rgn=full+text;view=image;q1=SatyrusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 727. ]
# Selecció femenina de futbol del País Basc

La selecció femenina de futbol del País Basc (oficialment, en basc, Euskal Herriko emakumezkoen futbol selekzioa) és considerada la selecció nacional del País Basc. Està organitzada per la Federació Basca de Futbol (Euskadiko Futbol Federakundea). No està afiliada a la FIFA ni a la UEFA i, per la qual cosa només pot disputar partits amistosos.

## Partits i resultats
### Copa Internacional Femenina del País Basc 2021

Font:

## Cos tècnic
### Cos tècnic actual

| Posició | Nom |
| Entrenador principal | Íñigo Juaristi |
| Entrenador ajudant | Aintzane Encinas |
| Entrenador ajudant | Iraia Iturregi |

### Antics entrenadors

    A 7 de juliol de 2021
| Entrenador/a | Inici | Final | Registre | Registre | Registre | Registre | Registre | Registre | Registre | Registre |
| Entrenador/a | Inici | Final | Part. | V | E | D | GF | GC | GD | Victòria % |
| Sebastián Martija | 2006 | 2007 | 2 | 0 | 0 | 2 | 4 | 8 | −4 | 0.00 |
| Arantza del Puerto | 2008 | 2008 | 1 | 1 | 0 | 0 | 2 | 1 | +1 | 100.00 |
| Iñigo Juaristi i Garbiñe Etxeberria | 2012 | 2012 | 1 | 1 | 0 | 0 | 1 | 0 | +1 | 100.00 |
| José Álvarez i Sergio Rivera | 2014 | juny 2015 | 3 | 2 | 1 | 0 | 8 | 1 | +7 | 66.67 |
| Juan José Arregi | setembre 2015 | desembre 2016 | 2 | 0 | 1 | 1 | 2 | 3 | −1 | 0.00 |
| Iñigo Juaristi | 25 octubre 2017 | present | 1 | 1 | 0 | 0 | 2 | 1 | +1 | 100.00 |
| Total | Total | Total | 10 | 5 | 2 | 3 | 19 | 14 | +5 | 50.00 |

## Jugadores

| Àlaba | Biscaia | Gipúscoa | Lapdurdi | Baixa Navarra | Navarra | Zuberoa |

### Jugadores destacades

Jugadores basques que representaven equips internacionals de la FIFA
| Nagore Alberdi Idoia Álvarez Angeles Arizeta Eunate Arraiza Elisabeth Artola Uxue Astiz Ana María Astobieta María Paz Azagra Ainhoa Bakero Itziar Bakero Ane Bergara Miren Agurtzane Berdegue | Camino Berrozpe Itziar Canellada Elixabete Capa Maider Castillo Palmira Chivite Damaris Egurrola Nerea Eizagirre Miriam Erkizia Gurutze Fernández Eba Ferreira Joana Flaviano Sorkunde Garate | Beatriz García Lucía García Nahikari García María Ángeles Gil Vanesa Gimbert Arrate Gisasola Arantxa Gómez Arantza Gondra Itziar Gurrutxaga Elixabet Ibarra Begoña Iriarte Iraia Iturregi | Begoña Jauregi Aitziber Juaristi Paula Kasares Leire Landa Manuela Lareo María Pilar Legarra Maitane López Tamara López Yolanda Mateos Amaia Medioroz Carolina Miranda Marta Moreno | Maite Muguruza Irune Murua Lydia Muruzabal Lierni Oiaga Amaia Olabarrieta Maite Oroz Marta Ozkoidi Laura Pardo Irene Paredes Virginia Pérez Ana Pozo Arantza del Puerto | María Asunción Quiñones Vanessa Rodríguez Ana Ruiz Mariatxi Sánchez Idoia Sarasa Amaiur Sarriegi Natalia Seijo Ainhoa Tirapu Nerea Urkola Erika Vázquez Ainhoa Vicente Nuria Zufia |

## Vegeu també

* Selecció masculina de futbol del País Basc

## Referències

* ↑ Country, About Basque. «Fútbol femenino. Euskal Selekzioa: 2 - Irlanda: 0» (en espanyol europeu), 11-05-2014. [Consulta: 3 desembre 2021].
* ↑ «Selekzioak – Euskadiko Futbol Federakundea | Federación Vasca de Fútbol» (en basc). Arxivat de l'original el 3 desembre 2021. [Consulta: 3 desembre 2021].
# Bennett (Colorado)

Bennett és una població dels Estats Units a l'estat de Colorado. Segons el cens del 2000 tenia 2.021 habitants.

## Demografia

Segons el cens del 2000, Bennett tenia 2.021 habitants, 715 habitatges, i 539 famílies. La densitat de població era de 251,7 habitants per km².
Dels 715 habitatges en un 49,2% hi vivien nens de menys de 18 anys, en un 58,3% hi vivien parelles casades, en un 10,9% dones solteres, i en un 24,5% no eren unitats familiars. En el 21% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,83 i el nombre mitjà de persones que vivien en cada família era de 3,3.
Per edats la població es repartia de la següent manera: un 34,5% tenia menys de 18 anys, un 7% entre 18 i 24, un 34,7% entre 25 i 44, un 18,1% de 45 a 60 i un 5,6% 65 anys o més.
L'edat mediana era de 31 anys. Per cada 100 dones de 18 o més anys hi havia 97,8 homes.
La renda mediana per habitatge era de 46.600 $ i la renda mediana per família de 50.881 $. Els homes tenien una renda mediana de 38.672 $ mentre que les dones 26.354 $. La renda per capita de la població era de 17.905 $. Entorn del 3,7% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bennett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 20 gener 2021].
* ↑ «Geographic Comparison Table- Bennett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 20 gener 2021].
# Koblovski

Koblovski (en rus: Кобловский) és un poble (un khútor) de l'óblast de Tula, a Rússia, segons el cens del 2010 tenia 121.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# 429

El 429 (CDXXIX) fou un any comú començat en dimarts del calendari julià. En aquell temps, era conegut com a any del consolat de Florenci i Dionisi (o, més rarament, any 1182 ab urbe condita). L'ús del nom «429» per referir-se a aquest any es remunta a l'alta edat mitjana, quan el sistema Anno Domini esdevingué el mètode de numeració dels anys més comú a Europa.

## Esdeveniments

* Genseric funda el Regne Vàndal després de la invasió vàndala d'Àfrica el maig d'aquest any.

## Referències

* ↑ «Genseric forma el regne vàndal d'Àfrica». Enciclopèdia Catalana. [Consulta: 7 gener 2022].
* ↑ Taylor, 2016, «Hippo Regius, AD 430 (The Vandalic War)».

## Bibliografia

* Taylor, D. Roman Empire at War: A Compendium of Battles from 31 B.C. to A.D. 565 (en anglès). Pen & Sword, 2016. ISBN 9781473869103.
# Fase de Classificació de la Copa del Món de Rugbi 1999

La Fase de Classificació de la Copa del Món de Rugbi 1999 hi van participar 65 països en cerca de 16 places per anar a la Copa del Món de Rugbi 1999. En aquesta edició tan sols 4 equips tindrien la plaça de forma automàtica: Sud-àfrica, Nova Zelanda i França per la seva classificació a la darrera edició i Gal·les com a amfitrió. Per primera vegada, també s'introduïria el sistema de repesca.

## Equips classificats

| Europa Anglaterra (Europa 1) França (Classificació Automàtica) Irlanda (Europa 2) Itàlia (Europa 4) Romania (Europa 5) Escòcia (Europa 3) Espanya (Europa 6) Gal·les (Host) Àfrica Sud-àfrica (Amfitrió) Costa d'Ivori (Àfrica 1) | Amèrica Argentina (Amèrica 1) Canadà (Amèrica 2) Uruguai (Repesca 2) Estats Units (Amèrica 3) Oceania Austràlia (Oceania 1) Fiji (Oceania 2) Nova Zelanda (Classificació Automàtica) Samoa (Oceania 3) Tonga (Repesca 1) Àsia  Japó (Àsia 1) |

## Classificació Automàtica

Els equips que arribaren a semifinals a la Copa del Món de Rugbi de 1999 (A excepció del quart classificat) aconseguiren automàticament el seu bitllet per a la Copa del Món del Rugbi de 1999, així com l'amfitrió.
* França (3r classificat)
* Nova Zelanda (Subcampió)
* Sud-àfrica (Campió)
* Gal·les (Amfitrió)

## Classificacions Regionals
### Àfrica

* Namíbia (Àfrica 1)

### Europa

** Anglaterra (Europa 1)
** Irlanda (Europa 2)
** Escòcia (Europa 3)
** Itàlia (Europa 4)
** Romania (Europa 5)
** Espanya (Europa 6)

### Àsia

* Japó (Àsia 1)

### Amèrica

* Argentina (Amèrica 1)
* Canadà (Amèrica 2)
* Estats Units (Amèrica 3)
* Uruguai (Repesca 2)

### Oceania

* Austràlia (Oceania 1)
* Fiji (Oceania 2)
* Samoa (Oceania 3)
* Tonga (Repesca 1)

## Referències

* 1 2 Barclay, Simon. Rugby World Cup 1987 - 2011 Complete Results & Statistics (en anglès). Lulu.com, 2011. ISBN 9781447899563 [Consulta: 30 juliol 2015].
* ↑ «ESPN» (en anglès). ESPN. [Consulta: 6 agost 2015].
* ↑ «ESPN» (en anglès). ESPN. [Consulta: 6 agost 2015].